Diari Oficial de la Generalitat Valenciana


Sumari del DOGV 9741, del 07-12-2023 (2023/12649)

DECRET 211/2023, de 5 de desembre, del Consell, de modificació del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2023/12/05/211/dof/vci/html**

### Dades del document

Número de DOGV
:   9741

Data del DOGV
:   07-12-2023

Secció del DOGV
:   I. DISPOSICIONS GENERALS

Número del document
:   2023/12089


Data del document
:   05-12-2023

Organisme emissor
:   Conselleria d'Hisenda, Economia i Administració Pública

Tipus de document
:   Decret

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública
    * legislació
    * administració regional

DECRET 211/2023, de 5 de desembre, del Consell, de modificació del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública. [2023/12803]  
Mitjançant el Decret 133/2023, de 10 d'agost, del Consell, s'aprova el Reglament orgànic i funcional de la Conselleria d'Hisenda, Economia i Administració Pública.  
La disposició addicional segona relaciona els ens del sector públic instrumental adscrits a la Conselleria d'Hisenda, Economia i Administració Pública, i no preveu un règim de substitució en cas d'absència, vacant o malaltia dels màxims responsables dels indicats organismes.  
  
Això comporta la necessitat de modificar el Reglament orgànic i funcional de la Conselleria d'Hisenda, Economia i Administració Pública, aprovat mitjançant el Decret 133/2023, de 10 d'agost.  
Per tot això, de conformitat amb el que estableixen els articles 28.f, 43 i 64 de la Llei 5/1983, de 30 de desembre, del Consell, a proposta de la consellera d'Hisenda, Economia i Administració Pública, i després de la deliberació prèvia del Consell, en la reunió de 5 de desembre de 2023,  
  
  
DECRETE  
  
Article únic. Modificació de la disposició addicional segona del Decret 133/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Hisenda, Economia i Administració Pública  
Es modifica la disposició addicional segona del Decret 133/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Hisenda, Economia i Administració Pública, que queda redactada en els termes que es consignen en l'annex del present decret.  
  
  
DISPOSICIÓ FINAL   
  
Única. Entrada en vigor  
El present decret entrarà en vigor el dia que s'aprove.  
  
  
  
  
ANNEX  
  
«Disposició addicional segona. Ens del sector públic instrumental adscrits a la Conselleria d'Hisenda, Economia i Administració Pública  
  
1. Formen part del sector públic instrumental, i adscrits a la Conselleria d'Hisenda, Economia i Administració Pública, els següents ens:  
  
Institut Valencià de Finances  
Agència Tributària Valenciana  
Institut Valencià d'Estadística  
Escola Valenciana d'Administració Pública (EVAP)  
Infraestructures i Serveis de Telecomunicacions i Certificació, SAU (ISTEC)  
Espais Econòmics Empresarials, SL (EEE)  
  
2. En cas d'absència, vacant o malaltia de les persones directives que exercisquen la màxima responsabilitat dels ens assenyalats en el punt 1 d'aquesta disposició, les funcions que els atribuïsquen les disposicions reguladores d'aquests ens seran exercides per les persones titulars de les direccions generals competents per raó de la matèria de la conselleria d'Hisenda, Economia i Administració Pública, conforme amb el que es disposa en el present reglament.»  
  
Alacant, 5 de desembre de 2023  
  
El president de la Generalitat,  
CARLOS MAZÓN GUIXOT  
  
La consellera d'Hisenda, Economia i Administració Pública,  
RUTH MARÍA MERINO PEÑA


Còpia Permalink ELI